ΚΑΝΟΝΙΣΜΟΣ (ΕΚ) αριθ. 25/97 ΤΟΥ ΣΥΜΒΟΥΛΙΟΥ της 20ής Δεκεμβρίου 1996 για την τέταρτη τροποποίηση του κανονισμού (ΕΚ) αριθ. 3699/93 για τον καθορισμό των κριτηρίων και όρων των κοινοτικών παρεμβάσεων διαρθρωτικού χαρακτήρα στον τομέα της αλιείας, της υδατοκαλλιέργειας και της μεταποίησης και εμπορίας των προϊόντων τους

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

τον κανονισμό (ΕΟΚ) αριθ. 2080/93 του Συμβουλίου, της 20ής Ιουλίου 1993, για τις διατάξεις εφαρμογής του κανονισμού (ΕΟΚ) αριθ. 2052/88 όσον αφορά το χρηματοδοτικό μέσο προσανατολισμού της αλιείας (1), και ιδίως το άρθρο 6,

την πρόταση της Επιτροπής (2),

τη γνώμη του Ευρωπαϊκού Κοινοβουλίου (3),

τη γνώμη της Οικονομικής και Κοινωνικής Επιτροπής (4),

Εκτιμώντας:

ότι με τον κανονισμό (ΕΚ) αριθ. 3699/93 (5), το Συμβούλιο καθόρισε τα κριτήρια και όρους για τις κοινοτικές παρεμβάσεις διαρθρωτικού χαρακτήρα στον τομέα της αλιείας, της υδατοκαλλιέργειας και της μεταποίησης και εμπορίας των προϊόντων τους 7

ότι θα πρέπει να ενθαρρυνθεί η προώθηση προϊόντων ή διαδικασιών παραγωγής στις περιπτώσεις όπου χορηγείται επίσημη αναγνώριση της προέλευσης με αναφορά σε συγκεκριμένη γεωγραφική περιοχή, δυνάμει του κανονισμού (ΕΟΚ) αριθ. 2081/92 του Συμβουλίου, της 14ης Ιουλίου 1992, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (6) 7 ότι εξάλλου η χρήση γεωγραφικών ενδείξεων μπορεί να επιτραπεί μόνο εάν έχει παρασχεθεί η επίσημη αναγνώριση της προέλευσης 7

ότι το άρθρο 7 β του κανονισμού (ΕΟΚ) αριθ. 3759/92 του Συμβουλίου, της 17ης Δεκεμβρίου 1992, για την κοινή οργάνωση αγοράς στον τομέα των αλιευομένων προϊόντων και των προϊόντων υδατοκαλλιέργειας (7), προβλέπει χρηματοδοτική ενίσχυση στις οργανώσεις παραγωγών που θέτουν σε εφαρμογή ένα σχέδιο βελτίωσης της ποιότητας και της εμπορίας των προϊόντων τους 7 ότι για να εξασφαλισθεί η νομική και δημοσιονομική συνοχή του καθεστώτος αυτού, το άρθρο 13 του κανονισμού (ΕΚ) αριθ. 3699/93 θα πρέπει να αναφερθεί στην εν λόγω ενίσχυση 7

ότι ο γεωργονομισματικός συντελεστής του Ecu δεν έχει ληφθεί υπόψη για τις ενισχύσεις στο πλαίσιο του χρηματοδοτικού μέσου προσανατολισμού της αλιείας (ΧΜΠΑ), όπως προκύπτει από τις κλίμακες των πριμοδοτήσεων που εμφαίνονται στο παράρτημα IV του κανονισμού (ΕΚ) αριθ. 3699/93 7 ότι, ωστόσο, οι διατάξεις χρησιμοποίησης του γεωργονομισματικού Ecu όπως έχουν καθοριστεί από τον κανονισμό (ΕΟΚ) αριθ. 3813/92 του Συμβουλίου, της 28ης Δεκεμβρίου 1992, σχετικά με τη λογιστική μονάδα και τις ισοτιμίες μετατροπής που πρέπει να εφαρμόζονται στα πλαίσια της κοινής γεωργικής πολιτικής (8), εφαρμόζονται καταρχήν σε όλες τις δράσεις δυνάμει του άρθρου 43 της συνθήκης 7 ότι θα πρέπει κατά συνέπεια για λόγους σαφήνειας να καθοριστεί στον κανονισμό (ΕΚ) αριθ. 3699/93 ότι ο δημοσιονομικός συντελεστής του Ecu είναι ο μόνος που θα λαμβάνεται υπόψη, από την ημερομηνία έναρξης της ισχύος του την 1η Ιανουαρίου 1994,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 3699/93 τροποποιείται ως εξής:

1.1. Στο τελευταίο εδάφιο του άρθρου 12 προστίθεται το ακόλουθο κείμενο:

«. . . πλην της ειδικής περίπτωσης που παρέχεται επίσημη αναγνώριση προέλευσης με αναφορά σε συγκεκριμένη γεωγραφική περιοχή για ένα προϊόν ή μέθοδο παραγωγής δυνάμει του κανονισμού (ΕΟΚ) αριθ. 2081/92 (*). Τέτοιου είδους αναφορές επιτρέπονται μόνο από την ημερομηνία κατά την οποία η ονομασία έχει καταχωρηθεί στο μητρώο που προβλέπεται από το άρθρο 6 παράγραφος 3 του κανονισμού (ΕΟΚ) αριθ. 2081/92.

(*) ΕΕ αριθ. L 208 της 27. 7. 1992, σ. 1.»

2. Στο άρθρο 13 δεύτερο εδάφιο, οι όροι «του άρθρου 7» αντικαθίστανται από τους όρους «των άρθρων 7 και 7β».

3. Στο άρθρο 16 παρεμβάλλεται η ακόλουθη παράγραφος:

«1α) Τα ποσά σε Ecu που καθορίζονται από τον παρόντα κανονισμό μετατρέπονται σε εθνικά νομίσματα βάσει των συντελεστών που δημοσιεύονται στην Επίσημη Εφημερίδα των Ευρωπαϊκών Κοινοτήτων, σειρά C.

Η μετατροπή γίνεται με το συντελεστή που εφαρμόζεται την 1η Ιανουαρίου του έτους της απόφασης του κράτους μέλους να χορηγήσει την πριμοδότηση ή την ενίσχυση.»

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ωστόσο, το πρώτο εδάφιο της νέας παραγράφου 1 α) του άρθρου 16 του κανονισμού (ΕΚ) αριθ. 3699/93 που εμφαίνεται στο άρθρο 1 σημείο 3 του παρόντος κανονισμού εφαρμόζεται από 1ης Ιανουαρίου 1994.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Δεκεμβρίου 1996.

Για το Συμβούλιο

Ο Πρόεδρος

S. BARRETT

(1) ΕΕ αριθ. L 193 της 31. 7. 1993, σ. 1.

(2) ΕΕ αριθ. C 178 της 21. 6. 1996, σ. 20.

(3) ΕΕ αριθ. C 347 της 18. 11. 1996.

(4) Γνώμη που διατυπώθηκε στις 26 Σεπτεμβρίου 1996 (δεν δημοσιεύθηκε ακόμα στην Επίσημη Εφημερίδα).

(5) ΕΕ αριθ. L 346 της 31. 12. 1993, σ. 1 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 965/96 (ΕΕ αριθ. L 131 της 1. 6. 1996, σ. 1).

(6) ΕΕ αριθ. L 208 της 27. 7. 1992, σ. 1 7 κανονισμός όπως τροποποιήθηκε από την πράξη προσχώρησης του 1994.

(7) ΕΕ αριθ. L 388 της 31. 12. 1992, σ. 1 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 3318/94 (ΕΕ αριθ. L 350 της 31. 12. 1994, σ. 15).

(8) ΕΕ αριθ. L 387 της 31. 12. 1992, σ. 1 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 150/95 (ΕΕ αριθ. L 22 της 31. 1. 1995, σ. 1).